BHM efnir til málþings um stöðu sjálfstætt starfandi háskólafólks fimmtudaginn 30. janúar nk. á Grand hótel Reykjavík . Yfirskrift málþingsins er „ Lífið í harkinu – sjálfstætt starfandi háskólafólk í breyttum heimi “ . Það er opið öllum sem áhuga hafa , án endurgjalds og meðan húsrúm leyfir , en skrá þarf þátttöku fyrirfram á vef BHM . Í Evrópu og víðar færist í vöxt að háskólamenntað fólk sé sjálfstætt starfandi eða sé bæði í föstum störfum og vinni sem verktakar . Þróunin helst í hendur við breytingar á vinnumarkaði sem kenndar hafa verið við harkhagkerfið ( e. gig economy ) . Í stuttu máli felast þessar breytingar í því að fyrirtæki og stofnanir velja fremur að útvista verkefnum en ráða fasta starfsmenn til að sinna þeim . Ný tækni hefur auðveldað útvistun en hún fer í auknum mæli fram gegnum svokallaða netvanga ( e. digital platforms ) sem eru sérhæfðar vefsíður sem tengja saman kaupendur og seljendur þjónustu . Víðast hvar er þó ráðningarsamband enn grundvöllur vinnumarkaðstengdra réttinda sem ýmist eru bundin í lögum eða kjarasamningum . Þessi réttindi ná yfirleitt ekki nema að mjög takmörkuðu leyti til fólks sem er sjálfstætt starfandi . Í nágrannalöndunum hafa stéttarfélög lýst áhyggjum af stöðu fólks sem vinnur í harkhagkerfinu og gripið til ráðstafana til að bæta réttindi þess . En hver er staðan hér á landi ? Fer sjálfstætt starfandi háskólafólki fjölgandi eða fækkandi ? Hvaða breytingar þarf að gera á lögum og reglum til að bæta stöðu þessa hóps ? Hvernig geta stéttarfélög háskólafólks bætt þjónustu sína við sjálfstætt starfandi félagsmenn ? Þetta eru meðal spurninga sem ræddar verða á málþinginu 30. janúar . 13:00 Setning Þórunn Sveinbjarnardóttir , formaður BHM 13:10 Vinnumarkaður framtíðarinnar – hvaða breytingar eru framundan ? Katrín Ólafsdóttir , lektor við HR 14:40 Lagaumhverfið – er breytinga þörf ? Andri Valur Ívarsson , lögmaður BHM 15:10 Pallborðsumræður 15:50 Samantekt fundarstjóra 16:00 Málþingi slitið Fundarstjóri er Gunnlaugur Már Briem , varaformaður Félags sjúkraþjálfara . Málþingið er opið öllum sem áhuga hafa , án endurgjalds og meðan húsrúm leyfir , en skrá þarf þátttöku fyrirfram á vef BHM .